
 PROJEKTS uz 09.09.2026.
vēlamais datums izskatīšanai: [FK] 16.09.2026.
domē: 24.09.2026.
sagatavotājs un ziņotājs: Guna Cielava

	LĒMUMS	
Ādažos, Ādažu novadā
				
2026. gada 24. septembrī 					Nr.«DOKREGNUMURS»	

Par precizējumiem Ādažu novada pašvaldības domes 2026. gada 30. jūlija lēmumā Nr. 264 “Par daudzdzīvokļu dzīvojamai mājai Mežgarciema ielā 34 un palīgēkai Mežgarciema ielā 34A, Garciemā, funkcionāli nepieciešamo zemesgabalu apstiprināšanu”

Ādažu novada pašvaldības dome 2026. gada 30. jūlijā pieņēma lēmumu Nr. 264 “Par daudzdzīvokļu dzīvojamai mājai Mežgarciema ielā 34 un palīgēkai Mežgarciema ielā 34A, Garciemā, funkcionāli nepieciešamo zemesgabalu apstiprināšanu” (turpmāk – Lēmums), nolemjot apstiprināt funkcionāli nepieciešamo zemesgabalu daudzdzīvokļu dzīvojamai mājai ar kadastra apzīmējumu 8052 008 0897 002, adrese Mežgarciema iela 34, Garciems, Carnikavas pag., Ādažu nov. (turpmāk – Dzīvojamā māja), lai izbeigtu piespiedu dalīto īpašumu.   
Lēmumā kļūdaini norādīta Dzīvojamai mājai funkcionāli nepieciešamā zemesgabala platība 2559 m2, lai gan Dzīvojamai mājai izstrādātajā funkcionāli nepieciešamā zemesgabala  projektā platība ir uzrādīta 2599 m2. Ņemot vērā minēto, nepieciešams precizēt Lēmumā norādīto Dzīvojamai mājai funkcionāli nepieciešamā zemesgabala platību, norādot 2599 m².
[bookmark: _Hlk166484773]Administratīvā procesa likuma 72. panta pirmā daļa noteic, ka iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus.
Pamatojoties uz Administratīvā procesa likuma 72. panta pirmo daļu, kā arī domes Finanšu komitejas 16.09.2026. atzinumu, Ādažu novada pašvaldības dome 
NOLEMJ:
1. Veikt grozījumu Ādažu novada pašvaldības domes 2026. gada 30. jūlija lēmumā Nr. 264 “Par daudzdzīvokļu dzīvojamai mājai Mežgarciema ielā 34 un palīgēkai Mežgarciema ielā 34A, Garciemā, funkcionāli nepieciešamo zemesgabalu apstiprināšanu” lemjošās daļas 1.1. punktā un 3.1. punktā, aizstājot skaitli “2559” ar skaitli “2599”.
2. Pašvaldības Centrālās pārvaldes:
2.1. Nekustamā īpašuma nodaļai organizēt ar šo lēmumu precizētajai zemes platībai piekritīgā nekustamā īpašuma lietošanas mērķa reģistrēšanu Nekustamā īpašuma valsts kadastra informācijas sistēmā tiešsaistes datu pārraides režīmā;
2.2. Administratīvajai nodaļai lēmumu nosūtīt dzīvokļu īpašnieku kopības pilnvarotajai personai, zemes vienības ar kadastra apzīmējumu 8052 008 2095 īpašniecei SIA “Ciemats Valis” (reģ. Nr. 40203185009), bet pēc lēmuma kļūšanas par neapstrīdamu –Valsts zemes dienestam.
3. Atbildīgais par lēmuma izpildes kontroli – pašvaldības izpilddirektora vietniece.
4. Lēmums stājas spēkā ar tā paziņošanas brīdi. 
5. Lēmumu var apstrīdēt mēneša laikā no lēmuma spēkā stāšanās dienas, iesniedzot pieteikumu Administratīvās rajona tiesas tiesu namā.



Pašvaldības domes priekšsēdētājs					G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

